Koperdief moet drie jaar sit, gelas streekhof | Netwerk24
Koperdief moet drie jaar sit, gelas streekhof
'n Koperdief is in die Paarlse streekhof ses jaar tronkstraf opgelê, waarvan drie jaar opgeskort is.
David Page (30) van Klapmuts is Dinsdag 25 September in die Paarl-streekhof gevonnis. Hy is in April by die Klapmuts-treinstasie met gesteelde koper ter waarde van R45 000 betrap.
Sers. Bernadine Arendse, 'n Klapmuts-polisiewoordvoerder, sê koperdiefstal is die grootste misdaad in Klapmuts. Sy het bygevoeg dat dié vonnis 'n les vir koperdiewe moet wees en dat die polisie nie dié soort oortreding sal duld nie.